J&F Investimentos

**J&F Investimentos SA**, մասնավոր ներդրումային հոլդինգային ընկերություն, որը հիմնադրվել է 1953 թվականին և գտնվում է Սան Պաուլոյում։ Ընկերությունը զբաղվում է բազմաթիվ բիզնես գործունեություններով, ինչպիսիք են գյուղատնտեսությունը, արտադրությունը, մարքեթինգը և վաճառքը, էլեկտրաէներգիայի արտադրությունը, թափոնների կառավարումը, անշարժ գույքը և հրատարակչությունը, և այլն։ J&F Investimentos-ը պատկանում է Բատիստա ընտանիքին։ 

2020 թվականին ընկերությունը մեղավոր է ճանաչվել ԱՄՆ-ում բրազիլացի պաշտոնյաներին գրեթե 180 միլիոն ԱՄՆ դոլար կաշառք տալու մեղադրանքով։

## Նկարագրություն
J&F Investimentos-ը մասամբ խոշոր գյուղատնտեսական ընկերություն է, որը զբաղվում է տավարի, խոզի, թռչնամսի և ոչխարի մսի մատակարարման բոլոր ասպեկտներով, ներառյալ կենդանիների բուծումը, մորթը, սառնարանային պահպանումը, վերամշակումը, մարքեթինգը, վաճառքը և առաքումը։ J&F Investimentos-ին է պատկանում JBS SA ընկերությունը, որը աշխարհի ամենամեծ մսի փաթեթավորող ընկերությունն է։ Ընկերությունը նաև արտադրում և մատակարարում է սննդամթերք, ինչպիսիք են կաթնամթերքը, մակարոնեղենը և արիշտաները, բուսական յուղերը, մածունը, հյութերը, շաքարեղեգի և հացահատիկային մշակաբույսերը, ինչպես նաև կենդանիների կերերը։

Ընկերությունը նաև զբաղվում է ալյումինե տարաների, պլաստիկ խեժերի, բիոդիզելի, տարբեր կաշվե իրերի, մաքրող և հիգիենիկ միջոցների և գլիցերինի արտադրությամբ և մատակարարմամբ։ Ընկերության լրացուցիչ բիզնեսներն ու ձեռնարկումները բազմաթիվ են և ներառում են տարբեր ապրանքների առք ու վաճառք, ինչպիսիք են արմավենու յուղը, կենդանական ճարպը և սոյայի հատիկները: Այն նաև զբաղվում է կենսազանգվածից էլեկտրաէներգիայի արտադրությամբ, թաղանթանյութի (ցելյուլոզայի) արտադրությամբ և բաշխմամբ, արդյունաբերական թափոնների կառավարմամբ, խորհրդատվական ծառայություններով, անշարժ գույքի ձեռքբերմամբ, վաճառքով ու վարձակալությամբ, ագրոբիզնեսի վերաբերյալ տեղեկատվության հրատարակմամբ և մի շարք այլ գործունեություններով։

Բրազիլիայի ֆինանսների նախկին նախարար Էնրիկե Մեյրելեսը 2012-2016 թվականներին եղել է ընկերության խորհրդի նախագահը։

2017 թվականին ընկերությունը համաձայնել է վճարել 3,2 միլիարդ ԱՄՆ դոլար տուգանք՝ կոռուպցիոն սկանդալում իր ունեցած դերի համար։

2020 թվականին ընկերությունը մեղավոր է ճանաչվել ԱՄՆ-ում բրազիլացի պաշտոնյաներին մոտ 180 միլիոն ԱՄՆ դոլար կաշառք տալու մեղադրանքով՝ պետական ֆինանսավորման դիմաց, որն օգտագործվել է մսի վերամշակման Swift & Company և Pilgrim's Pride ընկերությունները գնելու համար։

2022 թվականին հիմնել է J&F Mineração-ն և ձեռք բերել Centro Oeste System Vale SA-ից, մի համակարգ, որն արտադրել է 2021 թվականին 2,7 միլիոն տոննա երկաթի հանքաքար և 200,000 տոննա մանգանի հանքաքար։

### Դուստր ձեռնարկություններ
Alpargatas S.A.-ն՝ Բրազիլիայի խոշորագույն կոշիկի ընկերությունը և Havaianas հողաթափերի արտադրողը, J&F Investimentos-ի դուստր ձեռնարկությունն է։ 2016 թվականի օգոստոսի դրությամբ J&F Investimentos-ին է պատկանել Alpargatas-ի սովորական բաժնետոմսերի 6,99%-ը։ 2016 թվականին Բրազիլիայի աուդիտի դատարանը սկսել է հետաքննություն Caixa Economica Federal-ի J&F Investimentos-ին տրամադրված վարկի վերաբերյալ, որն օգտագործվել է ընկերության կողմից Alpargatas-ի ձեռքբերումը ֆինանսավորելու համար։ Հետաքննիչները պնդել են, որ վարկի տրամադրման ժամկետները և դրա պայմանները, որոնք ներառում էին յոթ տարվա մարման ժամկետ և երկու տարվա արտոնյալ ժամանակահատված, ընկերությանը տվել են անարդար առավելություն «մրցակից հայտատուների նկատմամբ, քանի որ այն թույլ է տվել ընկերությանը ողջ գումարը կանխիկ վճարել կանխավճարով»։ Հետաքննողները նաև պնդել են, որ հաշվի առնելով վարկի զգալի չափը, այն պետք է սինդիկացվեր (բաշխվեր) նաև այլ բանկերի միջև

Eldorado Brasil-ը J&F Investimentos-ի դուստր ձեռնարկությունն է, որը զբաղվում է ցելյուլոզի արտադրությամբ։

Vigor S.A.-ն բրազիլական կաթնամթերքի և սննդի ընկերություն է, որը նախկինում հանդիսացել է J&F Investimentos-ի դուստր ձեռնարկությունը։ 2017 թվականին ընկերությունը վաճառել է իր կաթնամթերքի ընկերությունը մեքսիկական Grupo Lala կաթնամթերքի ընկերությանը։

## Սեփականություն
J&F Investimentos-ը պատկանում է բրազիլացի Բատիստա ընտանիքին և ծառայում է որպես ընտանիքի ներդրումային հոլդինգային ընկերություն։ Բատիստա ընտանիքը հայտարարել է, որ մի օր ընկերությունը վերածելու է հրապարակային առևտրվող ներդրումային ընկերության։

## Ծանոթագրություններ




## Գրականություն
*  
* 
* 
* 

## Արտաքին հղումներ
* 

Կատեգորիա:1953 հիմնադրված ընկերություններ